plotinus.enneades 6.3.2
καὶ πρῶτον περὶ τῆς λεγομένης οὐσίας θεωρητέον συγχωροῦντας τὴν περὶ τὰ σώματα φύσιν ὁμωνύμως ἢ οὐδὲ ὅλως οὐσίαν διὰ τὸ ἐφαρμόττειν τὴν ἔννοιαν ῥεόντων , ἀλλὰ γένεσιν οἰκείως λέγεσθαι . εἶτα τῆς γενέσεως τὰ μὲν τοῖα , τὰ δὲ τοῖα : καὶ τὰ μὲν σώματα εἰς ἕν , τά τε ἁπλᾶ τά τε σύνθετα , τά τε συμβεβηκότα ἢ παρακολουθοῦντα , διαιροῦντας ἀπ̓ ἀλλήλων καὶ ταῦτα : ἢ τὸ μὲν ὕλην , τὸ δὲ εἶδος ἐπ’ αὐτῇ , καὶ χωρὶς ἑκάτερον ὡς γένος ἢ ὑφ̓ ἓν ἄμφω , ὡς οὐσίαν ἑκάτερον ὁμωνύμως ʽἢ γένεσιν̓ . ἀλλὰ τί τὸ κοινὸν ἐπὶ ὕλης καὶ εἴδους ; πῶς δὲ γένος ἡ ὕλη καὶ τίνων ; τίς γὰρ διαφορὰ ὕλης ; ἐν τίνι δὲ τὸ ἐξ ἀμφοῖν τακτέον ; εἰ δὲ τὸ ἐξ ἀμφοῖν εἴη αὐτὸ ἡ σωματικὴ οὐσία , ἐκείνων δὲ ἑκάτερον οὐ σῶμα , πῶς ἂν ἐν ἑνὶ τάττοιτο καὶ τῷ αὐτῷ μετὰ τοῦ συνθέτου ; πῶς δ̓ ἂν τὰ στοιχεῖά τινος μετ̓ αὐτοῦ ; εἰ δ̓ ἀπὸ τῶν σωμάτων ἀρχοίμεθα , ἀρχοίμεθ̓ ἂν ἀπὸ συλλαβῶν . διὰ τί δὲ οὐκ ἀνὰ λόγον , εἰ καὶ μὴ κατὰ ταὐτὰ ἡ διαίρεσις , λέγοιμεν ἂν ἀντὶ μὲν τοῦ ἐκεῖ ὄντος ἐνταῦθα τὴν ὕλην , ἀντὶ δὲ τῆς ἐκεῖ κινήσεως ἐνταῦθα τὸ εἶδος , οἷον ζωήν τινα καὶ τελείωσιν τῆς ὕλης , τῆς δὲ ὕλης τὴν οὐκ ἔκστασιν κατὰ τὴν στάσιν , καὶ τὸ ταὐτὸν καὶ θάτερον οὔσης καὶ ἐνταῦθα ἑτερότητος πολλῆς καὶ ἀνομοιότητος μᾶλλον ; ἢ πρῶτον μὲν ἡ ὕλη οὐχ οὕτως ἔχει καὶ λαμβάνει τὸ εἶδος ὡς ζωὴν αὐτῆς οὐδὲ ἐνέργειαν αὐτῆς , ἀλλ̓ ἔπεισιν ἀλλαχόθεν οὐκ ὄν τι ἐκείνης . εἶτα ἐκεῖ τὸ εἶδος ἐνέργεια καὶ κίνησις , ἐνταῦθα δὲ ἡ κίνησις ἄλλο καὶ συμβεβηκός : τὸ δὲ εἶδος στάσις αὐτῆς μᾶλλον καὶ οἷον ἡσυχία : ὁρίζει γὰρ ἀόριστον οὖσαν : τό τε ταὐτὸν ἐκεῖ καὶ τὸ ἕτερον ἑνὸς τοῦ αὐτοῦ καὶ ἑτέρου ὄντος , ἐνταῦθα δὲ ἕτερον μεταλήψει καὶ πρὸς ἄλλο καὶ τὶ ταὐτὸν καὶ ἕτερον οὐδ̓ ὡς ἐκεῖ εἴη ἄν τι ἐν τοῖς ὑστέροις . στάσις δὲ τῆς ὕλης πῶς ἐπὶ πάντα ἑλκομένης μεγέθη καὶ ἔξωθεν τὰς μορφὰς καὶ οὐκ αὐτάρκους ἑαυτῇ μετὰ τούτων τὰ ἄλλα γεννᾶν ; ταύτην μὲν οὖν τὴν διαίρεσιν ἀφετέον .
Lemmas: καί πρῶτος περί ὁ λέγω οὐσία θεωρέω συγχωρέω ὁ περί ὁ σῶμα φύσις ὁμώνυμος ἤ οὐδέ ὅλος οὐσία διά ὁ ἐφαρμόζω ὁ ἔννοια ῥέω , ἀλλά γένεσις οἰκεῖος λέγω . εἶτα ὁ γένεσις ὁ μέν τοῖος , ὁ δέ τοῖος : καί ὁ μέν σῶμα εἰς εἷς , ὁ τε ἁπλόος ὁ τε σύνθετος , ὁ τε συμβαίνω ἤ παρακολουθέω , διαιρέω ἀπό ἀλλήλων καί οὗτος : ἤ ὁ μέν ὕλη , ὁ δέ εἶδος ἐπί αὐτός , καί χωρίς ἑκάτερος ὡς γένος ἤ ὑπό εἷς ἄμφω , ὡς οὐσία ἑκάτερος ὁμώνυμος ὅς γένεσις . ἀλλά τίς ὁ κοινός ἐπί ὕλη καί εἶδος ; πῶς δέ γένος ὁ ὕλη καί τίς ; τίς γάρ διαφορά ὕλη ; ἐν τίς δέ ὁ ἐκ ἄμφω τάττω ; εἰ δέ ὁ ἐκ ἄμφω εἰμί αὐτός ὁ σωματικός οὐσία , ἐκεῖνος δέ ἑκάτερος οὐ σῶμα , πῶς ἄν ἐν εἷς τάσσω καί ὁ αὐτός μετά ὁ σύνθετος ; πῶς δέ ἄν ὁ στοιχεῖον τις μετά αὐτός ; εἰ δέ ἀπό ὁ σῶμα ἄρχω , ἄρχω ἄν ἀπό συλλαβή . διά τίς δέ οὐ ἀνά λόγος , εἰ καί μή κατά αὐτός ὁ διαίρεσις , λέγω ἄν ἀντί μέν ὁ ἐκεῖ εἰμί ἐνταῦθα ὁ ὕλη , ἀντί δέ ὁ ἐκεῖ κίνησις ἐνταῦθα ὁ εἶδος , οἷος ζωή τις καί τελείωσις ὁ ὕλη , ὁ δέ ὕλη ὁ οὐ ἔκστασις κατά ὁ στάσις , καί ὁ αὐτός καί ἕτερος εἰμί καί ἐνταῦθα ἑτερότης πολύς καί ἀνομοιότης μάλα ; ἤ πρῶτος μέν ὁ ὕλη οὐ οὕτως ἔχω καί λαμβάνω ὁ εἶδος ὡς ζωή αὐτός οὐδέ ἐνέργεια αὐτός , ἀλλά ἐπέρχομαι ἀλλαχόθεν οὐ εἰμί τις ἐκεῖνος . εἶτα ἐκεῖ ὁ εἶδος ἐνέργεια καί κίνησις , ἐνταῦθα δέ ὁ κίνησις ἄλλος καί συμβαίνω : ὁ δέ εἶδος στάσις αὐτός μάλα καί οἷος ἡσυχία : ὁρίζω γάρ ἀόριστος εἰμί : ὁ τε αὐτός ἐκεῖ καί ὁ ἕτερος εἷς ὁ αὐτός καί ἕτερος εἰμί , ἐνταῦθα δέ ἕτερος μετάληψις καί πρός ἄλλος καί τίς αὐτός καί ἕτερος οὐδέ ὡς ἐκεῖ εἰμί ἄν τις ἐν ὁ ὕστερος . στάσις δέ ὁ ὕλη πῶς ἐπί πᾶς ἕλκω μέγεθος καί ἔξωθεν ὁ μορφή καί οὐ αὐτάρκης ἑαυτοῦ μετά οὗτος ὁ ἄλλος γεννάω ; οὗτος μέν οὖν ὁ διαίρεσις ἀφετέος .